SAEIMAS AIZSARDZĪBAS, IEKŠLIETU UN KORUPCIJAS

NOVĒRŠANAS KOMISIJAS UN NACIONĀLĀS DROŠĪBAS KOMISIJAS KOPĒJĀS SĒDES

PROTOKOLS Nr.111

**2020.gada 26.maijā plkst.10.00**

Attālināta sēde videokonferences formātā

Sēdē piedalās:

**AIKNK komisijas deputāti**:

**Juris Rancāns**

**Aldis Blumbergs**

**Edvīns Šnore**

**Raimonds Bergmanis**

**Ivans Klementjevs**

**Ainars Latkovskis**

**Mārtiņš Staķis**

**Atis Zakatistovs**

**Normunds Žunna**

**NDK komisijas deputāti**:

Māris Kučinskis

Inese Lībiņa-Egnere

Daniels Pavļuts

Valērijs Agešins

**uzaicinātās personas:**

* Aizsardzības ministrijas valsts sekretārs **Jānis Garisons**
* Aizsardzības ministrijas Krīzes vadības departamenta Civilmilitārās sadarbības nodaļas vadītājs **Edgars Svarenieks**
* Aizsardzības ministrijas pārstāve **Ieva Rubļevska**
* Latvijas Bankas Darbības risku vadības pārvaldes vadītājs **Igors Fleitmanis**
* Finanšu ministrijas Finanšu tirgus politikas departamenta direktore **Aija Zitcere**
* Finanšu un kapitāla tirgus komisijas Monetāro finanšu iestāžu riska novēršanas daļas vadītājs **Ričards Podzis**
* Finanšu un kapitāla tirgus komisijas Juridiskās daļas vadītājs **Guntis Cerbulis**
* Ārlietu ministrijas parlamentārā sekretāre **Zanda Kalniņa-Lukaševica**
* Ārlietu ministrijas padomniece – konsulārās nodaļasvadītāja **Dace Liberte**
* Iekšlietu ministrijas Nozares politikas departamenta direktors **Irina Porošina**
* Valsts policijas Galvenās kārtības policijas pārvaldes Koordinācijas un kontroles pārvaldes Licencēšanas un atļauju sistēmas biroja priekšnieka vietnieks pulkvežleitnants **Andris Melkers**
* Valsts policijas Galvenās administratīvās pārvaldes Juridiskā biroja Normatīvo aktu analīzes un izstrādes nodaļas vadītājs **Intars Opolais**
* Aģentūras LETA reportieris **Ainārs Leijējs**

**citas personas:**

**Nacionālās drošības komisijas konsultante Sandra Bumbiere**

**Saeimas Juridiskā biroja vecākā juridiskā padomniece Līvija Millere**

**Saeimas Preses dienesta vecākā konsultante Elīna Gulbe**

**Aizsardzības, iekšlietu un korupcijas novēršanas komisijas vecākā konsultante I.Barvika, konsultanti M.Veinalds, K.Bumbiere, E.Kalniņa.**

**Sēdi vada:** komisijaspriekšsēdētājs J.Rancāns

**Sēdi protokolē:** konsultanteE.Kalniņa

**Sēdes veids:** atklāta

Darba kārtība:

**1. Grozījumi Nacionālās drošības likumā (692/Lp13) 1.lasījums.**

**2. Grozījumi Mobilizācijas likumā (691/Lp13) 1.lasījums.**

**3. Grozījumi likumā “Par ārkārtējo situāciju un izņēmuma stāvokli” (690/Lp13) 1.lasījums.**

**4. Grozījumi Pirotehnisko izstrādājumu aprites likumā (588/Lp13) 3.lasījums.**

**5. Dažādi.**

***Izskatāmie dokumenti:***

*1. Ministru kabineta 13.05.2020.g. vēstule Nr.90/TA-539(2020).*

*2. Ministru kabineta 13.05.2020.g. vēstule Nr.90/TA-538(2020).*

*3. Ministru kabineta 13.05.2020.g. vēstule Nr.90/TA-537(2020).*

J.Rancāns atklāj sēdi un iepazīstina ar izskatāmo darba kārtību, informējot par izskatāmajiem likumprojektiem.

**1. Grozījumi Nacionālās drošības likumā (692/Lp13) 1.lasījums.**

J.Rancāns dod vārdu likumprojekta autoriem – Aizsardzības ministrijas pārstāvjiem.

 **J.Garisons** informē un pamato grozījumu izstrādi ar nepieciešamību noteikt kritisko infrastruktūru un kritiskos finanšu nozares pakalpojumus, kas ir svarīgi valsts un sabiedrības funkcionēšanai, lai valsts apdraudējuma gadījumā nodrošinātu tās nepārtrauktību, kā arī precizēt normatīvos aktus atbilstoši jaunākajām drošības jomas tendencēm un noteikt konkrētas tiesības Nacionālajiem bruņotajiem spēkiem sadarbībā ar valsts drošības iestādēm, kā rīkoties valsti apdraudošās situācijās. Uzsver, ka svarīga ir visu valsts pārvaldes institūciju savstarpējā sadarbība aizsardzības jautājumu koordinēšanā, un būtiska ir privātā sektora iesaiste valsts aizsardzības stiprināšanā un skaidri noteikti un abām pusēm saprotami sadarbības mehānismi, kā arī darba devēju spēja nodrošināt uzņēmumu darbību arī krīzes un kara gadījumā.

I.Fleitmanis papildina, ka finanšu nozares pakalpojumu iekļaušana kritiskās infrastruktūras pakalpojumu sarakstā ir svarīgi ne tikai militārā apdraudējuma gadījumā, bet arī citos krīzes gadījumos.

A.Zitcere atzīmē, ka izmaiņas, kas skar finanšu sektoru, saskaņotas ar Eiropas Centrālo banku.

I.Porošina papildina, ka jautājumi arī izrunāti ar Valsts drošības dienestu.

J.Rancāns dod vārdu Saeimas Juridiskā biroja (turpmāk – JB) pārstāvei.

L.Millere informē, ka nav konceptuālu iebildumu par likumprojekta virzīšanu pirmajam lasījumam.

I.Klementjevs interesējas par 37.pantu – vai domāta zeme tikai pierobežā vai visā Latvijā.

J.Garisons atbild, ka visā Latvijas teritorijā.

I.Klementjevs vēl interesējas par to, kā ir patlaban – vai Latvija var pilnvērtīgi pildīt savas funkcijas krīzes situācijā, vai var negrozīt likumu.

J.Garisons skaidro, ka atbildīgās institūcijas vērtē, vai pastāv draudi nacionālajai drošībai, piemēram, pārdošanas gadījumā – visas iesaistītās institūcijas to vērtē no nacionālās drošības viedokļa, bet likumi jāpilnveido.

R.Bergmanis interesējas par 37.pantā nosauktajām platībām – konkrētajiem cipariem, kā arī par pārejas noteikumiem – vai būs iespējams to realizēt un izdarīt paredzētajā termiņā.

J.Garisons atbild, ka attiecībā par zemes platībām – eksperti izvērtēs, bet, kas attiecas uz termiņu – domā, ka varēs paspēt.

N.Žunna ierosina, ka šīs darbības būtu jāparedz saskaņot ar atbildīgajām institūcijām.

J.Garisons piedāvā nākamajā reizē runāt detalizētāk, piesaistot ekspertus.

J.Rancāns dod vārdu Saeimas Nacionālās drošības komisijas priekšsēdētājam.

M.Kučinskis informē, ka Nacionālās drošības komisija ir atbalstījusi šo likumprojektu.

J.Rancāns aicina deputātus balsot un atbalstīt likumprojektu pirmajā lasījumā.

 *Komisija vienbalsīgi nolemj atbalstīt likumprojektu.*

**LĒMUMS:**

**-** atbalstīt likumprojektu “Grozījumi Nacionālās drošības likumā” (692/Lp13)”unvirzīt to izskatīšanai Saeimas sēdē pirmajā lasījumā;

- noteikt priekšlikumu iesniegšanas termiņu – 1 mēnesis;

- referents – M.Staķis.

**2. Grozījumi Mobilizācijas likumā (691/Lp13) 1.lasījums.**

J.Rancāns dod vārdu likumprojekta autoriem – Aizsardzības ministrijas pārstāvjiem.

J.Garisons informē, ka 3.pants, 9.pants un 10.pants ir precizēts. 13.pants, 14.pants un 14.1 panta grozījumi paredz noteikt normatīvo regulējumu daļai personāla – amatpersonām un iestāžu darbiniekiem, kā arī kritiskās infrastruktūras vai kritisko finanšu nozares pakalpojumu sniedzējiem, kas nav pakļauti mobilizācijai.

 **A.Zitcere** uzsver, ka būtu labi, ja kritisko finanšu nozares pakalpojumu nodrošinātāji netiktu mobilizēti.

 **Z.Kalniņa-Lukaševica** atzīmē, ka viņas pārstāvētajai iestādei īpaši svarīgs 14.1 panta 1.daļas 24.punkts, kas nosaka izņēmumu Latvijas Republikas diplomātisko un konsulāro pārstāvniecību ārvalstīs darbiniekiem.

I.Porošina līdzīgi uzsver 14.1 panta 1.daļas 22.punkta svarīgumu.

J.Rancāns dod vārdu Saeimas Juridiskā biroja pārstāvei.

L.Millere informē, ka nav konceptuālu iebildumu par likumprojekta virzīšanu pirmajam lasījumam.

R.Bergmanis interesējas par gadījumiem, ja persona, piemēram, pats J.Garisons ir valsts sekretāra amatā un arī zemessardzē – kurš likums attiecībā uz viņu būs piemērojams; un otrs jautājums – par 14.1 panta 2.daļu – vai tā būs attiecināma tikai uz valsts un pašvaldību amatpersonām, jeb arī uz komercsabiedrībām..

J.Garisons atbild par pirmo jautājumu – katrā konkrētā gadījumā atbildīgajām iestādēm būs jāizvērtē, bet, kas attiecas uz otro jautājumu – uzskata, ka būtu attiecināms arī uz komercsabiedrībām.

J.Rancāns aicina deputātus balsot un atbalstīt likumprojektu pirmajā lasījumā.

 *Komisija vienbalsīgi nolemj atbalstīt likumprojektu.*

**LĒMUMS:**

**-** atbalstīt likumprojektu “Grozījumi Mobilizācijas likumā” (691/Lp13)”unvirzīt to izskatīšanai Saeimas sēdē pirmajā lasījumā;

- noteikt priekšlikumu iesniegšanas termiņu – 1 mēnesis;

- referents – M.Staķis.

3. Grozījumi likumā “Par ārkārtējo situāciju un izņēmuma stāvokli” (690/Lp13) 1.lasījums.

J.Rancāns dod vārdu likumprojekta autoriem – Aizsardzības ministrijas pārstāvjiem.

 **J.Garisons** informē un pamato likumprojekta izstrādi ar mērķi nodrošināt valsts un sabiedrības funkcionēšanas nepārtrauktību valsts apdraudējuma gadījumā izsludināta izņēmuma stāvokļa laikā, papildinot izņēmuma stāvokļa laikā nosakāmos tiesību ierobežojumus, Ministru kabineta tiesības un kārtību, kādā veicamas izmaiņas gadskārtējā valsts budžeta likumā, kā arī nosacījumus skaidrās naudas saņemšanai valsts apdraudējuma pārvarēšanai. Paredzēts, ka likumprojekta grozījums likuma 17.panta pirmās daļas 25.punktā stāsies spēkā vienlaikus ar grozījumiem Karatiesu likumā.

 **I.Fleitmanis** par svarīguuzsver grozījumu par skaidrās naudas saņemšanu valsts apdraudējuma pārvarēšanai.

 **Z.Kalniņa-Lukaševica** papildina sevis pārstāvētajai iestādei svarīgo 17.panta 1.daļas 27.punktu, kas piešķir pilnvarojuma tiesības ārlietu ministram ierosināt piemērot sankcijas.

J.Rancāns dod vārdu Saeimas Juridiskā biroja (turpmāk – JB) pārstāvei.

L.Millere informē, ka nav konceptuālu iebildumu par likumprojekta virzīšanu pirmajam lasījumam.

R.Bergmanis interesējas par 17.panta 1.daļas 23.punktu – aizliegums pārtraukt tiešo darba pienākumu pildīšanu, izņemot gadījumus, kad tas apdraud personas dzīvību – vai to nebūs iespējams izmantot par pamatu, lai neierastos darbā.

J.Garisons skaidro, ka šeit domātas civilpersonas – nevienam negrib uzspiest.

J.Rancāns aicina deputātus balsot un atbalstīt likumprojektu pirmajā lasījumā.

 *Komisija vienbalsīgi nolemj atbalstīt likumprojektu.*

**LĒMUMS:**

**-** atbalstīt likumprojektu “Grozījumi Nacionālās drošības likumā” (690/Lp13)”unvirzīt to izskatīšanai Saeimas sēdē pirmajā lasījumā;

- noteikt priekšlikumu iesniegšanas termiņu – 1 mēnesis;

- referents – M.Staķis.

**4. Grozījumi Pirotehnisko izstrādājumu aprites likumā (588/Lp13) 3.lasījums.**

 **J.Rancāns** informē, ka par izskatāmo likumprojektu saņemts 1 priekšlikums, un aicina to izskatīt.

 **Nr.1** **–** Aizsardzības, iekšlietu un korupcijas novēršanas komisijas priekšlikums **–** Papildināt likumprojektu ar spēkā stāšanās noteikumu ieteiktā redakcijā.

J.Rancāns aicina deputātus atbalstīt šo priekšlikumu, jo izrunāts tas jau ir iepriekš.

*Deputāti vienbalsīgi atbalsta priekšlikumu Nr.1.*

 J.Rancāns aicina deputātus atbalstīt likumprojektu kopumā trešajam lasījumam.

*Deputāti balso – visi deputāti vienbalsīgi atbalsta likumprojektu trešajam lasījumam.*

 **LĒMUMS:**

 - atbalstīt likumprojektu “Grozījumi Pirotehnisko izstrādājumu aprites likumā” (588/Lp13) un virzīt izskatīšanai un pieņemšanai Saeimas sēdē 3.lasījumā.

J.Rancāns pateicas uzaicinātajām personām par piedalīšanos komisijas sēdē un slēdz sēdi.

Sēde pabeigta plkst. 11.00.

Komisijas priekšsēdētājs J.Rancāns

Komisijas sekretārs E.Šnore

Sēdes protokolētājs E.Kalniņa